допълнението), която да бъде достатъчна да покрие поне широчината на гумата „b“ или цялата широчина на две гуми „t“ при сдвоени колела, като се вземат предвид посочените от производителя максимални параметри за комплекта гума/колело. Размерите „b“ и „t“ се измерват на височината на главината, като се изключат всякакви маркировки, ребра, предпазни ивици и др. по стените на гумата.
 4.8.1.2.
 Предната страна на задната част на калника трябва да е оборудвана с устройство срещу пръски, което да съответства на спецификациите, определени в точка 3.1. Това устройство трябва да покрива вътрешността на калника до височината, която се определя от правата линия, минаваща през центъра на колелото и образуваща ъгъл най-малко 30° с хоризонталата (фигура 3 от допълнението).
 4.8.1.3.
 Ако калниците са съставени от няколко компонента, след монтирането им в тях не трябва да има никакви отвори, които да позволяват преминаването на пръски, когато превозното средство се движи. Това изискване се счита за спазено, ако (при натоварено или ненатоварено състояние на превозното средство) всяка пръска, която излиза навън радиално от центъра на колелото по цялата ширина на контактната повърхност на гумата и попадаща в рамките на зоната, покрита от калника, винаги среща елемент от системата срещу пръски.
 4.8.2.
 Външни престилки
 4.8.2.1.
 В случая на единични оси долният ръб на външната престилка не трябва да се намира извън следните разстояния и радиуси, измерени от центъра на колелото, освен в най-долните краища, които могат да бъдат закръглени (фигура 2 от допълнението).
 Въздушно окачване:
 а) оси, снабдени с управлявани или самонаправляващи се колела: от предния ръб (към челото на превозното средство) (връх С)
 към задния ръб (към края на превозното средство) (връх A)
 Rv ≤ 1,5 R
 б) оси, снабдени с неуправляеми колела:
 от предния ръб (връх C)
 към задния ръб (връх A)
 Rv ≤ 1,25 R
 Механично окачване
 а) общия случай }
 Rv ≤ 1,8 R
 б) неуправляеми колела за превозни средства с технически допустима максимална маса, надвишаваща 7,5 t }Rv ≤ 1,5 R
 където R е радиусът на монтираната на превозното средство гума, а Rv е разстоянието, изразено като радиус, на което е разположен долният ръб на външната престилка.
 4.8.2.2.
 В случая на група оси изискванията, определени в точка 4.8.2.1., не се прилагат между вертикалните напречни равнини, минаващи през центровете на първата и последната ос, където външната престилка може да бъде права с цел да бъде осигурена непрекъснатост на системата срещу пръски. (фигура 4 от допълнението).
 4.8.2.3.
 Разстоянието между най-горната и най-долната точка на системата срещу пръски (калник и външна престилка), измерено в което и да е напречно сечение, перпендикулярно на калника (вж. фигури 1б и 2 от допълнението), трябва да бъде не по-малко от 45 mm във всички точки зад вертикалната линия, минаваща през центъра на колелото или първото колело в случая на група оси. Този размер може постепенно да намалява пред тази вертикална линия.
 4.8.2.4.
 Във външните престилки или между външните престилки и останалите части на калниците не трябва да има отвори, през които да излизат пръски, когато превозното средство се движи.
 4.8.2.5.
 Изискванията от точки 4.8.2.3. и 4.8.2.4. могат да не